open-index/open-wikipedia-markdown huggingface dataset:
Kopernica (okres Žiar nad Hronom)

**Kopernica** je obec na Slovensku v okrese Žiar nad Hronom.

## Dejiny
Prvá písomná zmienka o obci pochádza z roku 1444. Pôvodne išlo o nemeckú banícku obec, súčasť Hauerlandu, nemeckého jazykového ostrova. Po roku 1990 sa do obce vrátil rád klarisiek, ktorý si pri kostole vybudoval kláštor.

## Kultúra a zaujímavosti
### Pamiatky
* Rímskokatolícky kostol sv. Martina, dvojloďová gotická stavba s polygonálnym ukončením presbytéria a predstavanou vežou z obdobia okolo roku 1349. Z pôvodnej gotickej stavby sa okrem obvodových múrov zachovalo len málo, južný portál a dva zamurované oblúky v podveží. Súčasťou pôvodného zariadenia bola aj kamenná gotická krstiteľnica, ktorá sa dnes nachádza v Múzeu mincí a medailí v Kremnici. Kostol prešiel barokovou úpravou v okolo roku 1743, kedy bolo predĺžené a nanovo zaklenuté presbytérium a nadstavaná veža. Z tohto obdobia pochádza aj zariadenie kostola, hlavný a bočné oltáre. Posledná úprava prebehla v roku 1929, kedy bol kostol rozšírený o severnú loď. Fasády kostola sú hladké, veža je ukončená barokovou helmicou. Kostol je filiálnym chrámom farnosti v Kremnici.

## Osobnosti obce
### Rodáci
* Jozef Pribilinec (* 6. júl 1960), chodec, zlatý medailista z OH
*Robert Ciganek 2009 majster Slovenska v Motokrose
*

## Referencie

## Iné projekty

## Externé odkazy
* 
* Apsida.sk- profil gotického kostola


Kategória:Obce okresu Žiar nad Hronom
Lutila

**Lutila** je obec na Slovensku neďaleko okresného mesta Žiar nad Hronom. 

## Polohopis
Územie obce leží v oblasti Slovenského stredohoria, konkrétne do Žiarskej kotliny. Zo severu obklopujú Lutilu Kremnické vrchy (Jastrabská vrchovina) a zo západu Nízky Vtáčnik. Obec je rozložená okolo sútoku až štyroch potokov (Lehotského, Kosorínskeho, Slaského a
Kopernického), ktoré sa zlievajú do potoka Lutilského. 

## Dejiny
Prvá písomná zmienka o obci je z roku 1491, kedy je obec doložená ako Luthna. Podľa záznamov kroniky obce, obec patrila Svätokrížskemu panstvu už okolo roka 1300. V 16. storočí sa osamostatnila od Sv. Kríža nad Hronom (terajší Žiar nad Hronom). Fara v obci je od roka 1563. Obec v roku 1883 takmer celá vyhorela. Z vyhoreného kostola zostala len socha Panny Márie Bohorodičky. Štruktúrou je obec tvorená ako potočná reťazová dedina. Z 19. storočia pochádzajú murované trojpriestorové domy so sedlovými strechami s doskovým štítom a podlomenicou, sekundárne s tvrdou krytinou. V tomto období bolo typické hĺbkové radenie bytov a hospodárskych budov vo dvoroch uzavretých nízkymi doskovými plotmi a bránami. Po roku 1945 vznikajú domy so štvorcovým pôdorysom. Pôvodná zástavba vznikla pozdĺž Kopernického potoka nad zaústením ostatných troch potokov. V centrálnej časti obce prevláda súbežná pozdĺžna uličná sieť s potokom, doplnená ulicami do svahu.

## Kultúra a zaujímavosti
### Pamiatky
* Rímskokatolícky kostol sv. Ladislava, jednoloďová pozdnegotická stavba s polygonálne ukončeným presbytériom a predstavanou vežou z rokov 1489-1491. Kostol bol upravovaný v roku 1660. Stavba má hladké fasády členené opornými piliermi a vežu ukončenú barokovou helmicou. V interiéri sa nachádza neskorogotická socha Madony z konca 15. storočia a barokový oltár sv. Jána Nepomuckého z roku 1757.
* Socha sv. Jána Nepomuckého, klasicistická socha na stĺpe z 90. rokov 18. storočia.

Kostol sv.Ladislava.jpg|Kostol sv. Ladislava
Kostol lutila slovensko.jpg
Kostol v lutile 12.jpg
Kostol v Lutile 2.jpg|Detail veže
Kostol v Lutile 8.jpg|Portál
Socha na stĺpe sv. Jána Nepomuckého.jpg|Socha sv. Jána Nepomuckého

## Osobnosti obce
### Rodáci
* Matúš Roškovecius († 1627), evanjelický kňaz, básnik

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Žiar nad Hronom
Prochot

**Prochot** je obec na Slovensku v okrese Žiar nad Hronom.
 
## Polohopis
Obec leží na východných svahoch pohoria Vtáčnik v doline Prochotského potoka. 
 
## Dejiny
Prvá písomná zmienka o obci (*Prehotha*) je z roku 1414, ale nález bronzových predmetov z mladšej doby bronzovej poukazuje na staršie osídlenie tejto lokality. Patrila hradnému panstvu Revište a Šášov, od 17. storočia bola obec v správe Banskej komory v Banskej Štiavnici. Obyvateľstvo sa zaoberalo poľnohospodárstvom a prácou v lese. Počas SNP tu pôsobila partizánska brigáda kpt. Jána Nálepku a pôsobil tu aj partizánsky oddiel *Ernst Thälmann*, pozostávajúci z občanov nemeckej národnosti.

V obci sa natáčali scény filmu *Kosenie Jastrabej lúky*.
 
## Kultúra a zaujímavosti
### Pamiatky
* Rímskokatolícky kostol sv. Matúša evanjelistu, jednoloďová barokovo-klasicistická stavba s polygonálne ukončeným presbytériom a vežou tvoriacou súčasť hmoty stavby z roku 1792. Prešiel stavebnými úpravami v rokoch 1829 a 1950. Kostol má hladké fasády, veža vystupuje z rizalitu, je ukončená ihlancovou helmicou. Loď kostola je plochostropá. V interiéri sa okrem historizujúceho zariadenia z prvej polovice 20. storočia nachádza aj ľudová socha piety, drevorezba z 19. storočia. 

## Ocenenia

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Žiar nad Hronom
Kategória:Obce vypálené počas druhej svetovej vojny na Slovensku
Repište

**Repište** je obec na Slovensku v okrese Žiar nad Hronom.

## Kultúra a zaujímavosti
### Pamiatky
* Rímskokatolícky kostol Ružencovej Panny Márie, jednoduchá jednoloďová stavba so segmentovo ukončeným presbytériom a vežou tvoriacou súčasť jej hmoty z roku 1861. Kostol stojí na mieste staršej gotickej stavby. Fasády kostola dekorujú jednoduché šambrány, veža je ukončená ihlancovou helmicou. Nad portálom sa nachádza termálne okno .Vo veži sú dva zvony. Kostol prešiel kompletnou rekonštrukciou boli vymenené okná a dvere a prístavný prístrešok.

image:KostolRužencovejPannyMárie2.jpg|Kostol Ružencovej Panny Márie


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Žiar nad Hronom
Trnavá Hora

**Trnavá Hora** je obec na Slovensku v okrese Žiar nad Hronom. 

## Polohopis
Obec poskytuje výhľad cez údolie Hronu na panorámu Štiavnických vrchov. Skladá sa z piatich častí. Časť Jalná sa nachádza na ľavom brehu Hrona. Dolná Trnavá Hora alebo centrum, horná Trnavá Hora, Kľačany a Ladno. Ladno je najstaršou časťou obce, ale momentálne je to už len chatová oblasť. Táto časť pravdepodobne vznikla v období výstavby hradu Šašov. 

## História
Obec a priľahlé okolie sa počas Slovenského národného povstania v dňoch od 6. - 12. októbra 1944 stali dejiskom ťažkých bojov. Obec ležala na novej obrannej línii III. taktickej skupiny „*Gerlach*" (plk. pech. Pavol Kuna) 1. česko-slovenskej armády na Slovensku a juhovýchodne od obce sa nachádzali dopredu pripravené obranné postavenia. Počas bojov obec niekoľkokrát zmenila majiteľa a 6. októbra bola pri miestom Kostole sv. Jána Nepomuckého dokonca obkľúčená jedna nemecká čata bojovej skupiny Schill. V dňoch 11. a 12. októbra zasiahli do bojov v katastri obce aj jednotky 2. česko-slovenskej paradesantnej brigády. 

## Kultúra a zaujímavosti
### Pamiatky
* Rímskokatolícky kostol sv. Jána Nepomuckého, jednoloďová barokovo-klasicistická stavba so segmentovo ukončeným presbytériom a vežou tvoriacou súčasť jej hmoty z roku 1775. Loď je zaklenutá pruskou klenbou a svätyňa valenou. Nachádza sa tu kamenná klasicistická krstiteľnica z konca 18. storočia. Oltár je neorománsky so sochami sv. Cyrila a Metoda a s ústredným obrazom sv. Jána Nepomuckého z 19. storočia. Kostol má hladké fasády, segmentovo ukončené okná sú lemované šambránami. Veža je ukončená barokovou helmicou.
* Pamätník na partizána Petra Kubíka v Kľačanoch od autora Jána Vladimíra Hučka

Trnavá Hora - Kostol sv. Jána Nepomuckého.jpg|Kostol sv. Jána Nepomuckého


## Občianska vybavenosť
Cez obec prechádzajú dve železnižné trate Nové Zámky – Zvolen a Zvolen – Diviaky. Druhá spomínaná železničná trať bola postavená v rokoch 1870 – 1872.

Pri obci Trnavá Hora sa nachádza detská prázdninová „republika“ s názvom Tralaland, ktorá zabezpečuje činnosť pre deti a mládež počas prázdnin.

## Šport
Pôsobí tu futbalový klub TJ Sokol Trnavá Hora.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Žiar nad Hronom
Lehôtka pod Brehmi

**Lehôtka pod Brehmi** je obec na Slovensku v okrese Žiar nad Hronom. 

## Polohopis
Obec leží v strednej časti Žiarskej kotliny medzi Kremnickými a Štiavnickými vrchmi. Leží pri ceste I/65 do Žiaru nad Hronom a cez obec vedie cesta do Banskej Štiavnice cez neďaleké Sklené Teplice.

Nachádza sa tu lom, z ktorého sa čerpá surovina pre blízku fabriku, ktorá vyrába tepelnoizolačný materiál perlit.

## Kultúra a zaujímavosti
### Pamiatky
* Rímskokatolícky kostol Najsvätejšieho Srdca Ježišovho, jednoloďová neogotická stavba so segmentovo ukončeným presbytériom a predstavanou vežou z roku 1912. Autorom projektu bol Jozef Krkoš z Banskej Štiavnice. Kostol je zaklenutý pruskou klenbou s lunetami. 
* Prícestná socha sv. Floriána, ľudová práca v duchu klasicizmu z roku 1826.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Žiar nad Hronom
Ladomerská Vieska

**Ladomerská Vieska** je obec na Slovensku v okrese Žiar nad Hronom. 

## Kultúra a zaujímavosti
### Pamiatky
* Rímskokatolícky kostol Krista kráľa, jednoloďová pôvodne gotická stavba s polygonálne ukončeným presbytériom a predstavanou vežou pravdepodobne zo 14. storočia. V roku 1552 bola postavená veža, ktorá sa dochovala dodnes. V roku 1927 bola zbúraná loď starého kostola, ktorý kapacitne nevyhovoval a o rok vznikol nový kostol podľa projektu vrútockého staviteľa Stanislava Zachara. Z pôvodnej stavby sa zachovalo presbytérium, z ktorého sa stala bočná loď. Jeho súčasťou je dochované románske štrbinové okno. 
* Mariánsky stĺp v časti Ladomer, neskorobarokový stĺp so sochou Immaculaty z 50. rokov 18. storočia.
* Renesančný kaštieľ, trojtraktová dvojpodlažná stavba sa pôdoryse obdĺžnika z 50. rokov 17. storočia. Na fasáde sa dochovali fragmenty sgraffita.

Ladomerská Vieska, pohľad na kostol - panoramio.jpg|Kostol Krista kráľa
Plébániatemplom, előtte a Mária-oszlop. Fortepan 86777.jpg|Mariánsky stĺp (vpravo) na historickej fotografii z roku 1906


## Referencie

## Iné projekty

## Externé odkazy
* 
* Najkrajší kraj- turistické atrakcie v obci
* Apsida.sk - profil kostola


Kategória:Obce okresu Žiar nad Hronom
Dolná Ždaňa

**Dolná Ždaňa** je malebná obec na Slovensku v okrese Žiar nad Hronom. Nachádza sa na rozhraní pohorí Štiavnické vrchy, Vtáčnik a Kremnické vrchy.

## Dejiny
Prvá písomná zmienka o obci pochádza z roku 1391 pod názvom Sdan ako príslušenstvo k hradu Revište. Na začiatku 19. stroročia mala obec 46 domov a 305 obyvateľov, ktorí sa živili prevažne poľnohospodárstvom, pltníctvom a ženy tkáčstvom. Dodnes sa v Dolnej Ždani zachovalo tkanie kobercov. Prvá zmienka o učiteľovi je z roku 1864. V roku 1940 mala obec 538 obyvateľov.

## Kultúra a zaujímavosti
### Pamiatky
* Rímskokatolícky kostol Najsvätejšej Trojice, jednoloďová klasicistická stavba s polygonálne ukončeným presbytériom a predstavanou vežou z roku 1847. Fasády kostola sú členené oknami so šambránmi a klenákmi. Na veži sa nachádza oblúčkový vlys, je ukončená barokovou helmicou. Pred kostolom sa nachádza dekoratívny portikus s vročením 1935. 

## Občianska vybavenosť
V blízkosti obce sa nachádzajú známe termálne kúpele Sklené Teplice a termálne kúpalisko Vodný raj Vyhne. 

Priamo v katastrálnom území obce vyviera minerálna voda Medokýš. Rozvinutú základňu tu má futbalový klub TJ Sokol Dolná Ždaňa. V súčasnosti bola otvorená nová pizzeria.

## Osobnosti obce
### Rodáci
* Ján Balko (* 1901 – † 1992), spisovateľ a politik
* Elena Čepčeková (* 1922 – † 1992), spisovateľka, poetka a dramatička
* Marián Kalický (* 1932 - † 2011) , tanečník SĽUK-u
* Zdena Gáborová (* 1934), grafička

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Žiar nad Hronom
Dolná Ves

**Dolná Ves** je obec na Slovensku v okrese Žiar nad Hronom. 

## Polohopis
Dolná ves sa nachádza blízko mesta Kremnica. Cez Dolnú Ves preteká rieka Rudnica, do ktorej sa v obci vlieva zľava Švábsky potok. Obcou prechádza cesta I. triedy č. 65.

## Dejiny
Prvýkrát sa písomne spomína v roku 1429, v tom čase patrila mestu Kremnica. Pred rokom 1948  sa volala Šváb (predtým Šváby). Tento názov prežíva v povedomí obyvateľov obce a okolia, napriek tomu, že od roku 1948 obec oficiálne používa názov Dolná Ves. Nachádza sa približne 5km južne od Kremnice.

## Kultúra a zaujímavosti
### Pamiatky
* Rímskokatolícky kostol Nepoškvrneného počatia Panny Márie, jednoduchá jednoloďová stavba s polygonálne ukončeným presbytériom a predstavanou vežou z rokov 1928-1930. Vznikol rozšírením staršej klasicistickej kaplnky o novú loď a vežu. Kostol má hladké fasády, veža je ukončená ihlancovou helmicou. Presbytérium je zaklenuté korýtkovou valenou klenbou, zariadenie kostola je novodobé. Kostol prešiel rekonštrukciou v deväťdesiatych rokoch 20. storočia, kedy boli opravené fasády a strecha kostola bola prekrytá novou medenou krytinou.
* Prícestná socha sv. Jána Nepomuckého, ľudová kamenná práca na štvorcovom podstavci z druhej polovice 19. storočia. 

Dolná Ves kostol.jpg|Kostol Panny Márie
Dolna Ves Svaty Jan.jpg|Socha sv. Jána Nepomuckého


## Galéria

Dolná Ves.jpg|Pohľad z neďalekého kopca Skalka
Dolna_Ves_zliebok.jpg|Žliebok
Durova_skala.jpg|Ďurova Skala nad dedinou
Pohlad_z_durovej_skaly_na_dolnu_ves.jpg|Pohľad na dedinu z neďalekého vrchu Ďurova Skala


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Žiar nad Hronom
Dolná Trnávka

**Dolná Trnávka** je obec na Slovensku v okrese Žiar nad Hronom.

## Dejiny
V oficiálnych historických dokumentoch sa Dolná Trnávka, skôr Alsotárnok, no tiež Thornoka – inferier, spomína v roku 1388. Píše sa o nej ako o obci v údolí Hrona, ktorá už v roku 1424 mala 292 obyvate&#318;ov a bola majetkom šášovského panstva. V roku 1563 je obec spomínaná ako majetok Dóczyovcov pod menom Thernauka a na za&#269;iatku minulého storo&#269;ia je uvádzaná ako erárny majetok.

## Kultúra a zaujímavosti
### Pamiatky
* Rímskokatolícky kostol Najsvätejšej trojice, jednoduchá jednoloďová stavba so segmentovo ukončeným presbytériom a vežou tvoriacou súčasť jej hmoty z roku 1928.  Fasády sú členené lizénovými pásmi, veža vyrastá z rizalitu, ukončená je ihlancovou helmicou. Kostol je filiálnym chrámom farnosti v Lovči.

## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Žiar nad Hronom
Bartošova Lehôtka

**Bartošova Lehôtka** (, za I. ČSR aj ) je obec na Slovensku v okrese Žiar nad Hronom.

## Kultúra a zaujímavosti
### Pamiatky
* Rímskokatolícky kostol sv. Jána Nepomuckého, jednoloďová pôvodne neskorogotická stavba s polygonálne ukončeným presbytériom a predstavanou vežou z 15. storočia. Nachádza sa vo vyvýšenej polohe nad obcou. Stavba bola barokovo upravená v roku 1732 na náklady Imricha Eszterházyho. V interiéri sa nachádza oltár z polovice 18. storočia s obrazom sv. Jána Nepomuckého. Kostol má hladké fasády, veža je ukončená barokovou helmicou. Nachádzajú sa tu tri zvony, z rokov 1673, 1743 a posledný z 20. storočia. 
* Roľnícka usadlosť číslo 10, kamenná trojpriestorová ľudová stavba so slamenou strechou z polovice 19. storočia. Jedná sa o posledný príklad hornotekovského typu domu. Nachádza sa tu muzeálna expozícia ľudovej architektúry obce. 
* Neskorobaroková socha sv. Jána Nepomuckéhoz roku 1783.

image:Bartošova Lehôtka kostol 01.jpg|Kostol sv. Jána Nepomuckého
image:Bartošova Lehôtka kostol 04.jpg|Detail vstupu do kostola
image:Bartošova Lehôtka, dom č.10 DSC 1123.JPG|Ľudový dom
image:Bartošova Lehôtka, sv. Ján Nepomucký DSC 1077.JPG|Socha sv. Jána Nepomuckého
image:Bartošova Lehôtka, sv. Ján Nepomucký DSC 1078.JPG


## Referencie

## Iné projekty

## Externé odkazy
* 
* Najkrajší kraj- turistické atrakcie v obci


Kategória:Obce okresu Žiar nad Hronom
Hronská Dúbrava

**Hronská Dúbrava** je obec na Slovensku v okrese Žiar nad Hronom.

## Kultúra a zaujímavosti
### Pamiatky
* Dedinská zvonica, jednoduchá murovaná stavba na pôdoryse štvorca s ihlancovou strechou z roku 1908. Ku zvonici je pristavaná kaplnka s polygonálnym uzáverom. 

## Referencie

## Iné projekty

## Externé odkazy
* 


Kategória:Obce okresu Žiar nad Hronom
Kategória:Pomenovania podľa Hrona
Horná Ves (okres Žiar nad Hronom)

**Horná Ves** je obec na Slovensku v okrese Žiar nad Hronom.

## Polohopis
Obec sa nachádza asi 2 km južne od Kremnice v nadmorskej výške  na sútoku dvoch potokov: Rudnica a Lučanský potok. 

## Dejiny
Prvú písomnú zmienku o Hornej Vsi nájdeme z roku 1429 (pod názvom Vindisdorf, neskôr aj Villa Schauorum), keď ju kráľ Žigmund dal do zálohy mestu Kremnica. Životy a osudy ľudí boli vždy úzko späté s Kremnicou, pretože väčšina ľudí (v starších dobách) boli banící dochádzajúci za prácou do Kremnice.

## Kultúra a zaujímavosti
### Pamiatky
* Morový stĺp, barokové súsošie Svätej Trojice z rokov 1707-1711. Bolo premiestnené z Kremnice v roku 1776, keď po morovej epidémii došlo k realizácii súčasného kremnického morového stĺpu.

## Referencie

## Iné projekty

## Externé odkazy
* 


Kategória:Obce okresu Žiar nad Hronom
Prestavlky

**Prestavlky** sú obec na Slovensku v okrese Žiar nad Hronom.

Je to najlepšia a najkrajšia obec na Slovensku.

## Kultúra a zaujímavosti
### Pamiatky
* Rímskokatolícky kostol Najsvätejšej Trojice, jednoduchá jednoloďová stavba s polygonálne ukončeným presbytériom a predstavanou vežou z roku 1896. Kostol prešiel stavebnými úpravami v roku 1930. Má hladké fasády a vežu ukončenú ihlancovou helmicou. Interiér je krytý betónovým kazetovým stropom.  
* Nad obcou sa nachádza pamiatková rarita, s názvom Pomník starých mládencov, ktorú v roku 1962 vystaval Spolok starých mládencov z Prestavĺk.  

## Referencie

## Iné projekty

## Externé odkazy
* 
* Najkrajší kraj- turistické atrakcie v obci
* Pomník starých mládencov


Kategória:Obce okresu Žiar nad Hronom
Lúčky (okres Žiar nad Hronom)

**Lúčky** () sú obec na Slovensku v okrese Žiar nad Hronom neďaleko Kremnice.

## Kultúra a zaujímavosti
### Pamiatky
* Kostol svätého Mikuláša, jednoloďová gotická stavba s polygonálne ukončeným presbytériom a predstavanou vežou z obdobia okolo roku 1487. Kostol však môže byť starší. Súčasťou pôvodného zariadenia kostola boli tri gotické oltáre zo 70. 15. storočia, ktoré boli predané do Budapešti v rokoch 1911-1912. Zaklenutie lode a presbytéria je gotické. Zachovala sa tu románska krstiteľnica pravdepodobne z polovice 13. storočia a bohaté gotické pastofórium. Interiér kostola je riešený v duchu neogotiky zo začiatku 20. storočia. Kostol je filiálnym chrámom farnosti v Kremnici.

Lúčky (Žiar nad Hronom) kostol 02 12.jpg|Kostol sv. Mikuláša
Lúčky (Žiar nad Hronom) kostol 02 06.jpg
Lúčky (Žiar nad Hronom) kostol 02 07.jpg|Detail gotického okna
Lúčky (Žiar nad Hronom) kostol 02 03.jpg|Detail veže kostola
Jánosréti templom belseje.jpg|Pôvodný gotický oltár

* Evanjelický kostol, pôvodne jednoloďová klasicistická stavba s polygonálne ukončeným presbytériom z roku 1823. Loď kostola je zaklenutá kláštornou klenbou. Stavba prešla prestavbou v roku 1923, kedy dostala veža dobové tvaroslovie.  Je dekorovaná nárožným kvádrovaním, okenné otvory sú ukončené segmentovou suprafenestrou, je ukončená ihlancovou helmicou. Kostol sa v súčasnosti nevyužívaný a chátra.
* Súbor ľudových zrubových domov, ide o trojpriestorové stavby na pôdoryse obdĺžnika, prevažne z 19. storočia. 

Lúčky (Žiar nad Hronom) kostol 01 03.jpg|Evanjelický kostol
Lúčky (Žiar nad Hronom) kostol 01 01.jpg
Lúčky (Žiar nad Hronom) kostol 01 04.jpg|Detail vstupu do kostola
Lúčky (Žiar nad Hronom) kostol 01 06.jpg


## Referencie

## Iné projekty

## Externé odkazy
* 
* Najkrajší kraj- turistické atrakcie v obci
* Apsida.sk - profil gotického kostolíka


Kategória:Obce okresu Žiar nad Hronom
Krivá

**Krivá** je obec na Slovensku v okrese Dolný Kubín.

## Kultúra a zaujímavosti
### Pamiatky
* Rímskokatolícky kostol sv. Jozefa, jednoloďová neorománska stavba s polygonálnym ukončením presbytéria a predstavanou vežou, z rokov 1925 – 1926. V interiéri sa nachádza výmaľba z roku 1936 od Júliusa Ádáma. Zariadenie kostola je moderné. Fasáda kostola je členená opornými piliermi, horizontálne kordónovými rímsami, pod korunnou rímsou sa nachádza oblúčkový vlys. Portál je riešený ako neorománsky ústupkový. Veža je ukončená ihlancovou helmicou. 
* Kaplnka Panny Márie Fatimskej  
* Kaplnka Panny Márie Sedembolestnej
* Súbor ľudových domov a sýpok, zrubové viacpriestorové stavby na pôdoryse obdĺžnika so sedlovými strechami s podlomenicou, z druhej polovice 19. storočia. Pamiatkovo chránené sú murované sýpky číslo 26 a 39 z 18. a 19. storočia.  

Kriva kostol MF2.jpg|Kostol sv. Jozefa
Kostolkriva.jpg
Kriva kostol 2 MF2.jpg
Kostolkriva1.jpg

## Osobnosti obce
### Rodáci
* Peter Tomkuliak (* 1838 – † 1894), rímskokatolícky kňaz, publicista a národno-kultúrny pracovník
* Jozef August Mikuš (* 1909 – † 2005), diplomat, spisovateľ, publicista a politológ
* Zdenka Schelingová (* 1916 – † 1955), mníška, blahoslavená
* Anton Habovštiak (* 1924 – † 2004), jazykovedec, spisovateľ a publicista
* Alojz Habovštiak (* 1932 – † 2000), archeológ
* Jozef Kováčik (* 1921 – † 2005), (generálporučík, ČSĽA)

## Referencie

## Literatúra
* 

## Iné projekty

## Externé odkazy
* 


Kategória:Obce okresu Dolný Kubín
Osádka

**Osádka**  je obec na Slovensku v okrese Dolný Kubín.

## Polohopis
Nachádza sa v údolí Leštinského potoka, na rozhraní Oravskej vrchoviny a Chočských vrchov, približne 9 km východne od Dolného Kubína. V okolí sa nachádzajú vhodné podmienky na turistiku a cykloturistiku, nakoľko sa tu spájajú cesty z obcí Malatiná, Pokryváč a Lúčky.

## Kultúra a zaujímavosti
### Pamiatky
* Dedinská zvonica, ľudová zrubová stavba na pôdoryse štvorca so stanovou strechou pokrytou šindľom z roku 1821. Úpravami prešla v roku 1857.

## Referencie

## Iné projekty

## Externé odkazy
* 


Kategória:Obce okresu Dolný Kubín
Pribiš

**Pribiš** je obec na Slovensku v okrese Dolný Kubín.

## Kultúra a zaujímavosti
### Pamiatky
* Rímskokatolícky kostol sv. Kataríny Alexandrijskej, jednoloďová baroková stavba s polygonálnym ukončením presbytéria a predstavanou vežou z roku 1780. Kostol má hladké fasády, veža je ukončená zvonovitou helmicou s laternou. V interiéri sa nachádza novšie neogotické a secesné zariadenie. Z pôvodného zariadenia sa zachovala kamenná krstiteľnica z konca 18. storočia.

## Referencie

## Iné projekty

## Externé odkazy
* 


Kategória:Obce okresu Dolný Kubín
Pokryváč

**Pokryváč** je obec na Slovensku v okrese Dolný Kubín. Má 185 obyvateľov s Pokryváčom susedí Pucov, Osádka, Leštiny, Malatiná a Medzibrodie nad Oravou.

## Polohopis
Obec Pokryváč leží v juhovýchodnej časti Oravskej vrchoviny v pramennej oblasti Pokryváčskeho potoka.

## Dejiny
Obec založil valach zo Bzín v roku 1593 a nazval ju Rastočná. Kurucké vojny spôsobili spustošenie dediny. Dosta­tok pieskovca v chotári viedol k roz­voju kamenárstva popri tradičnom roľníctve a plátenníctve. V roku 1933 dedina vyhorela. Počas SNP tu operovali parti­zánske skupiny. Vzniká partizánsky oddiel Vysielač. Najvyšší vrch v Pokryváči je Zubor.

## Kultúra a zaujímavosti
### Pamiatky
* Dedinská zvonica, ľudová zrubová stavba na pôdoryse štvorca so stanovou strechou pokrytou plechom.
* Prírodná pamiatka pri Pokryváčskom lese zanikla v roku 1905 a do dnes na tom stojí futbalové ihrisko.
* Na kopci stojí pamiatka svätého kríža ktorá tu stojí od roku 2000.Obchod zanikol a kostol vyhorel.
* Turistika hlavne pre cyklistov.

## Referencie

## Iné projekty

## Externé odkazy
* 


Kategória:Obce okresu Dolný Kubín
Pucov (okres Dolný Kubín)

**Pucov** je obec na Slovensku v okrese Dolný Kubín.

## Polohopis
Obec sa  nachádza v centrálnej časti Oravskej vrchoviny v údolí potoka Pucov. Chotár obce je značne odlesnený. Výmera obecného chotára je . Okolité svahy Oravskej vrchoviny ponúkajú vhodné podmienky na lyžiarsku turistiku. Unikátom obce Pucov je chránený prírodný útvar Pucovské zlepence v nadmorskej výške približne 610 – . Ide o nápadné skalné útvary na pravej strane hlbokej doliny, nachádzajúce sa pred vstupom do centralnej časti obce tvorené hrubozrnnými zlepencami paleogénneho veku v celkovej výmere . Skalné steny dosahujú miestami výšku až .

## Dejiny
Prvé stopy svedčiace o pobyte človeka v miestach kde je Pucov pochádzajú z praveku. V blízkosti obce sa našli bronzové predmety z doby bronzovej. Obec bola založená až v roku 1550 počas valaskej kolonizácie. Vznikla ako osada na valaskom práve a patrila Oravskému panstvu.
Názov potoka i dediny patrí do skupiny slova púť, pútec – cesta, chodník. Názov obce pochádza od mena potoka Pucov. Zmienka o potoku bole ešte predtým, ako vznikla obec. V listine kráľa Ľudovíta z roku 1369 sa povoľuje vyklčovanie lesa v okolí dnešných Leštín a uvádza sa les z oboch strán potokov „Puczo et Kolbin“.
Za kuruckých vojen spustla. Obyvatelia sa zaoberali roľníctvom, dobytkárstvom a kamenárstvom. Počas 1. ČSR bola v obci vyhňa, píla a rozvinuté tkáčstvo.

## Kultúra a zaujímavosti
### Pamiatky
* Rímskokatolícky kostol sv. Ondreja, jednoloďová klasicistická stavba s pravouhlým ukončením presbytéria a vežou tvoriacou súčasť jej hmoty z rokov 1801-1805. Stojí na mieste staršieho dreveného kostola. V interiéri sa zachovala kamenná krstiteľnica z roku 1643, ktorá pochádza zo pôvodného kostola. Kostol má hladkú fasádu, veža je ukončená zvonovitou helmicou.

súbor:Kostol pucov.jpg|Kostol sv. Ondreja


## Rodáci
* Ferdinand Klocháň (1879 – 1964), učiteľ, básnik, publicista 
* Gabriel Povala (1916 – 1988), kňaz, archeológ, historik, jazykovedec  
* JUDr. Michal Žákovič (1916 – 1990), politik, poslanec 
* Doc. RNDr. František Smoleň (Smolen), CSc. (*1928), klimatológ, meterológ, vedecký pracovník, 

## Referencie

## Iné projekty

## Externé odkazy
* 


Kategória:Obce okresu Dolný Kubín
Kategória:Pucov
Malatiná

**Malatiná** je obec na Slovensku v okrese Dolný Kubín.

## Symboly obce
### Erb
Erb obce bol vytvorený v roku 1996 s prihliadnutím na ovčiarske tradície v obci a je registrovaný v tejto podobe: v striebornom štíte strieborná pasúca sa ovečka so zlatým rúnom, prekrývajúca zelený vrh s tromi zelenými vyrastajúcimi smrekmi.

### Vlajka
Vlajka obce pozostáva z piatich pozdĺžnych pruhov vo farbách zelenej (1/7), bielej (2/7), žltej (1/7), bielej (2/7) a zelenej (1/7). Vlajka má pomer strán 2:3 a ukončená je tromi cípmi, tzn. dvomi zástrihmi, siahajúcimi do tretiny jej listu.

## Kultúra a zaujímavosti
### Pamiatky
* Rímskokatolícky kostol Všetkých svätých, jednoloďová klasicistická stavba s pravouhlym ukončením presbytéria a vežou tvoriacou súčasť jej hmoty z roku 1804. Veža je lemovaná pilastrami a ukončená zvonovitou helmicou. V interiéri sa nachádza zariadenie v duchu "retardovaného" baroka. Vo veži kostola sa nachádza hodnotný zvon z roku 1670.

## Referencie

## Iné projekty

## Externé odkazy
* 


Kategória:Obce okresu Dolný Kubín
Oravská Poruba

**Oravská Poruba** je obec na Slovensku v okrese Dolný Kubín.

## Kultúra a zaujímavosti
### Pamiatky
* Bajčiovská veža, zbrojnica zemianskeho majera v časti Gäceľ, neskororenesančná jednopriestorová stavba na pôdoryse obdĺžnika z konca 17. storočia. Prestavaná bola v 18. storočí. Na tomto mieste boli spísané Žiadosti oravského ľudu z 24. apríla 1848, kedy sa miestni slovenskí národovci prihlásili k myšlienke zrovnoprávnenia slovenčiny v bývalom Uhorsku.


Geceľská veža.JPG|Bajčiovská veža.
Tabuľa pamätná Geceľská veža.JPG|Pamätná tabuľa.
 

## Referencie

## Iné projekty

## Externé odkazy
* 


Kategória:Obce okresu Dolný Kubín
Medzibrodie nad Oravou

**Medzibrodie nad Oravou** je obec na Slovensku v okrese Dolný Kubín.

## Kultúra a zaujímavosti
### Pamiatky
* Dedinská zvonica, drevená ľudová stavba na pôdoryse štvorca z druhej tretiny 19. storočia. Strecha zvonice je pokrytá šindľom. Nachádza sa na miestnom cintoríne. 

## Referencie

## Iné projekty

## Externé odkazy
* 


Kategória:Obce okresu Dolný Kubín
Dlhá nad Oravou

**Dlhá nad Oravou** je obec na Slovensku v okrese Dolný Kubín. Pôvodný názov obce bol Dlhá Lúka.

## Polohopis
Obec leží v údolí rieky Oravy popri jej obidvoch brehoch. Chotár na ľavom brehu patrí do Oravskej vrchoviny, na pravom do Oravskej Magury. Jeho povrch je značne zalesnený, poznačený eróziou. Okolité obce: Horná Lehota, Krivá, Podbiel, Sedliacka Dubová, Chlebnice.

## Dejiny
Prvá zmienka o obci je z roku 1420, keď bola poddanskou obcou Oravského hradu. V roku 1683 ju vypálili poľsko-litovské vojská. Okrem roľníctva a dobytkárstva sa obyvatelia zaoberalo rozvážaním bryndze, tvarohu a jahniat. Od roku 1837 začali v obci vyrábať kvalitné plátno. Po roku 1918 došlo k vysťahovalectvu. V obci boli tri píly, vyhne, rozvinuté košikárstvo a tkáčstvo. Požiare v rokoch 1930 a 1962 spôsobili značné hospodárske škody.

## Kultúra a zaujímavosti
### Pamiatky
* Rímskokatolícky kostol sv. Ladislava, jednoloďová barokovo-klasicistická stavba s polygonálnym ukončením presbytéria a predstavanou vežou z roku 1811. Kostol prešiel úpravami v rokoch 1914 a 1940, má hladké fasády, veža je ukončená barokovou helmicou s laternou. 
* Súbor ľudových sýpok, zrubové jednopriestorové stavby na pôdoryse obdĺžnika so sedlovými strechami, často s podlomenicou, z druhej polovice 19. storočia. 

súbor:Dlhá nad Oravou - spichlerze.jpg|Zrubové sýpky


## Politika
### Starostovia
* 2002–2006 – Milan Kurčinka (nezávislý)  
* 2006–2008 – Bartolomej Gonos (SMER,SDKÚ-DS,KDH), tragicky zahynul 14. októbra 2008 
* 2009 – Ján Kamas

## Školstvo
náhľad|Budova ZŠ s MŠ Dlhá nad Oravou
Základná škola s materskou školou Dlhá nad Oravou sa nachádza 20 km severovýchodne od okresného mesta Dolný Kubín v obci Dlhá nad Oravou. Školu navštevujú žiaci z obcí Dlhá nad Oravou, Krivá, Sedliacka Dubová a Horná Lehota. V novej budove školy sa začalo vyučovanie 1. septembra 1964. V roku 2005 škola participovala na medzinárodnej súťaži RoboCup Junior v japonskom meste Osaka. O rok neskôr v nemeckom meste Brémy žiaci získali prvé miesto v kategórii Rescue (záchranár) s robotom Beanpole. 

## Referencie

## Iné projekty

## Externé odkazy
* 
* Stránka miestnej školy


Kategória:Obce okresu Dolný Kubín
Sedliacka Dubová

**Sedliacka Dubová** je obec na Slovensku v okrese Dolný Kubín v Žilinskom kraji. 

## Polohopis
Obcou prechádza európsky hlavný cestný ťah E77, ako aj hlavné trasy autobusových liniek a železnica, vďaka čomu má dobré spojenie s okolitými obcami: Dlhá nad Oravou (smer Trstená – Krakov), Horná Lehota, (smer Oravský Podzámok – Dolný Kubín – Ružomberok – Žilina). Obcou taktiež prechádza neelektrifikovaná jednokoľajová železničná trať Kraľovany – Trstená, na ktorej premávajú pravidelne osobné i nákladné vlaky.

Obec sa nachádza v podhorí Oravskej Magury a Oravskej vrchoviny.

## Kultúra a zaujímavosti
### Pamiatky
* Zrúcanina kostola sv. Kozmu a Damiána, jednoloďová baroková stavba s polygonálnym ukončením presbytéria a predstavanou vežou z roku 1736. Súčasťou kostola je staršia renesančná veža pôvodného kostola z roku 1642. V tomto období bol kostol evanjelický, s prestávkami do roku 1709. Stavba bola opustená po roku 1880, kedy v obci postavili novostavbu kostola.

* Rímskokatolícky kostol sv. Michala archanjela, neogotická stavba s polygonálnym ukončením presbytéria a predstavanou vežou z rokov 1880-1886. Zariadenie kostola pochádza z doby jeho vzniku. Zaujímavosťou je, že rovnaký kostol sa nachádza aj v Rakúskej obci Altaussee.

súbor:Church of Saints Cosmas and Damian in Sedliacka Dubova, Slovakia.jpg|Kostol sv. Kozmu a Damiána
súbor:Kostol svätých Kozmu a Damiána 1.jpg
súbor:Sedliacka Dubová 3 MF3.jpg
súbor:Veža kostola sv. Kozmu a Damiána.JPG
súbor:Sedliacka Dubová 2 MF3.jpg|Kostol sv. Michala archanjela

### Ocenenia
V roku 2009 získala ocenenie Most 2009 od Rady mládeže Slovenska za spoluprácu samosprávy s deťmi a mládežou združenia MOST 2009 a taktiež sa stala podľa portálu Slovakregion najkrajšou obcou Slovenska 2009. V roku 2011, 2012 a 2018 vyhrala v kategórií obce v "Súťaži o najkrajšie mesto a obec Slovenska" 1. miesto.

## Šport
V obci sa nachádzajú dve ihriská a aktívny je stolnotenisový klub. V zimnom období tu pôsobí lyžiarsky klub, ktorý každoročne organizuje prechod chotárom. V Sedliackej Dubovej pôsobí i dobrovoľný hasičský zbor.

## Osobnosti obce
### Rodáci
* Jozef Bakala (* 1907 – † 1974), právnik a vysokoškolský učiteľ
* Jozef Staško (* 1917 – † 1999), politik za Demokratickú stranu
* Peter Colotka (* 1925 – † 2019), bývalý premiér Slovenskej socialistickej republiky v rokoch 19691988

## Referencie

## Iné projekty

## Externé odkazy
* 
* Dubova Colonorum- projekt záchrany historického kostola nad obcou a jeho história


Kategória:Obce okresu Dolný Kubín
Chlebnice

**Chlebnice** je obec na Slovensku v okrese Dolný Kubín.

## Kultúra a zaujímavosti
### Pamiatky
* Rímskokatolícky kostol Nanebovzatia Panny Márie, jednoloďová pôvodne baroková stavba s polygonálnym ukončením presbytéria a predstavanou vežou z roku 1753. Kostol bol rozšírený v rokoch 1760-1764 a výrazne prestavaný V. Silbigerom v duchu konzervatívnej moderny v roku 1930. Veža je lemovaná lizénovým rámom a ukončená barokovou helmicou s laternou.  

* Kaplnka sv. Vendelína, jednoduchá klasicistická stavba na pôdoryse štvorca zo začiatku 19. storočia. Ide o murovanú stavbu s hladkou fasádou a stanovou strechou. 

## Partnerské obce
*  Słopnice

## Referencie

## Iné projekty

## Externé odkazy
* 


Kategória:Obce okresu Dolný Kubín
Bziny

**Bziny** sú obec na Slovensku v okrese Dolný Kubín. 

## Polohopis
Od okresného mesta sú vzdialené 4&nbsp;km. Je to malá samostatná obec usadená v Oravskej vrchovine na ľavom brehu Oravy pod kopcom Brezovec. Jej okolie má ráz pahorkatiny až vrchoviny s nadmorskými výškami do 900&nbsp;m. Okolité kopce sú značne odlesnené.

## Dejiny
Obec bola založená okolo roku 1345, patrila Oravskému hradu. Názov obce je odvodený od názvu rastliny bez, baza ktorá tu rástla vo veľkom množstve. Bola rozdelená na dve časti: sedliacku a valaskú. Počas Kuruckých bojov v 17. storočí dedina spustla. Okrem poľnohospodárstva a chovu dobytka sa obyvatelia venovali kamenárstvu: vyrábali kamenné dlaždice, brúsky a náhrobníky.

Obyvatelia Bzín sa podieľali na založení Pucova, Pribiša a Pokryváča. Bziny ležali pri hlavnej kráľovskej ceste. V roku 1993 sa obec Bziny odčlenila od mesta Dolný Kubín a stala sa samostatnou obcou.

## Kultúra a zaujímavosti
### Pamiatky
* Rímskokatolícky kostol Nepoškvrneného počatia Panny Márie, jednoloďová klasicistická stavba s pravouhlym ukončením presbytéria a vežou tvoriacou súčasť jej hmoty z rokov 1805-1811. Veža vystupuje z mierne predstavaného rizalitu ukončeného trojuholníkovým štítom s tympanónom. Veža je ukončená zvonovitou helmicou. V interiéri sa nachádza oltár s obrazom Immaculaty od J. B. Klemensa a rokoková krstiteľnica a spovednica. Zo staršieho barokového kostola sa dochoval voľný obraz Narodenia Panny Márie.
* Božie muky (smerom na Kňažiu), murovaný stĺp so centrálnym segmentovým reliéfom Ukrižovania z konca 18. storočia.

## Partnerské obce
*  Bojarka, Ukrajina
*  Krásna, Česko
*  Privlaka, Chorvátsko
*  Gmina Wilkowice, Poľsko

## Referencie

## Iné projekty

## Externé odkazy
* 


Kategória:Obce okresu Dolný Kubín
Orechovité

**Orechovité** (lat. *Juglandaceae*) je čeľaď stromov z radu bukotvaré (Fagales). Staršie bývala radená do radu orechotvaré (Juglandales).

## Systematika recentných taxónov
orechovité (Juglandaceae):
*podčeľaď Rhoipteleoideae - staršie zaraďované mimo čeľade orechovité ako čeľaď Rhoipteleaceae
**rod *[[Rhoiptelea]]*
*podčeľaď Engelhardtioideaa:
**rod engelhardia (*Engelhardtia*, =*Engelhardia*) - vrátane bývalého rodu *[[Pterilema]]*
**rod *[[Alfaropsis]]* - staršie súčasť rodu Engelhardtia
**rod *[[Alfaroa]]* 
**rod *[[Oreomunnea]]*
*podčeľaď Juglandoideae:
**rod hikória/hikoria/orechovec /karya (*Carya*) (=staršie: podtribus Caryinae) - vrátane bývalých rodov *[[Annamocarya]]*, *[[Ramphocarya]]* a *[[Hicorius]]* (=*[[Hicoria]]*)
**tribus Juglandeae v užšom zmysle (=staršie: podtribus Juglandinae):
***rod *[[Cyclocarya]]*
***rod orechovec (*Pterocarya*, nepresne: *Pterocaria*)
***rod orech/zriedkavo: orešiak (*Juglans*) - vrátane bývalého rodu *[[Walia]]*
**rod platykária (*Platycarya*) - staršie zaraďovaná do samostatného tribusu Platycaryeae alebo samostatnej podčeľade Platycarioideae

Poznámka: V starších systémoch sa uvádza tribus Juglandeae v širšom zmysle, ktorý je tvorený podtribusom Juglandinae (čiže tribusom Junglandeae v užšom zmysle) a podtribusom Caryinae. Z dnešného pohľadu tento taxón nie je monofyletický.

## Iné projekty

## Zdroje
Borievka obyčajná

**Borievka obyčajná** (ľudovo/nárečovo **[[borievka]], [[jalovec]], [[bor]], [[bôr]](a)**; lat. *Juniperus communis*) je kerovitá až stromovitá drevina z čeľade cyprusovité (*Cupressaceae*).

Má často viac kmeňov. Borka je sivohnedá, šupinovitá. Ihlice sú pichľavé, majú biely pásik a sú v trojpočetných praslenoch. Kvety sú dvojdomé. Bobule modročiernej farby sú oinovatené a dozrievajú v treťom roku. Drevina so širokým ekologickým rozpätím, hojne sa vyskytuje na slnečných suchých stráňach i v subalpínskom stupni. Kvitne v apríli až júni.

Plody sa používaju ako korenina do jedla, prísada na výrobu borovičky.

## Liečivé účinky
Zberá sa zrelý plod (*fructus juniperi*). Hlavnú obsahovú látku tvorí silica, flavonoidy a prípadne cukry. Plody pôsobia silne močopudne priamym dráždením obličiek, majú dezinfekčné účinky a dráždia kožu. Jednorazová dávka na zápar je 0,5 g.

## Iné projekty

## Referencie

Obyčajná
Kategória:Ihličnaté stromy
Kategória:Koreniny
Kategória:Liečivé rastliny
Kategória:Flóra na Slovensku
Kategória:Najmenej ohrozené druhy
Kategória:Flóra v Grónsku
Hoste (okres Galanta)

**Hoste** (, ) je obec na Slovensku v okrese Galanta.

## Dejiny
Na území dnešnej obce bolo sídlisko maďarovskej kultúry zo staršej doby bronzovej. Obec sa prvý raz spomína v roku 1231.

## Kultúra a zaujímavosti
### Pamiatky
* Hustého mlyn, industriálna pamiatka, baroková trojpodlažná jednotraktová stavba na pôdoryse prímena U, z 18. storočia. Úpravami prešiel v roku 1825, na prelome 19. a 20. storočia a v 40. rokoch. Obnovou prešiel v rokoch 1997-2000. Tvorí samostatný areál pri rieke Dudváh, južne od obce. Mlyn si zachoval pôvodné technické zariadenie, ako je vodná kaplanova turbína v horizontálnej polohe. Fasády mlyna sú členené segmentovo ukončenými oknami so šambránami.

* Kamenný kríž, baroková socha z roku 1768.

* Rímskokatolícky Kostol narodenia Panny Márie, jednoloďová pôvodne neogotická stavba s pravouhlým ukončením presbytéria a predstavanou vežou, z roku 1877. Stojí na mieste barokovej kaplnky. Kostol bol s výnimkou veže zbúraný a v rokoch 1980-1983 nahradený jednoduchou novostavbou. Veža má nárožné skosenia, ukončená je trojuholníkovými štítmi a ihlancovou helmicou. Portál tvorí edikula s lomeným oblúkom v podveží.

Súbor:Kisgeszt kereszt 2.JPG|Kamenný kríž
Súbor:Kisgeszt templom 2.JPG|Detail portálu kostola


## Referencie

## Iné projekty

## Externé odkazy
* 


Kategória:Obce okresu Galanta
Kajal

**Kajal** je obec na Slovensku v okrese Galanta. 

Podľa sčítania v roku 2021 malo slovenskú národnosť 39,6%, maďarskú 50,4% a nezistenú 8,8%. 

## Dejiny
Po viedenskej arbitráži nasledoval maďarský zábor obce v rokoch 1938-1945, počas záboru znel názov obce Nemeskajal.

## Kultúra a zaujímavosti
### Pamiatky
* Rímskokatolícky Kostol ružencovej Panny Márie, jednoloďová pôvodne renesančná stavba s pravouhlým ukončením presbytéria a vežou tvoriacou súčasť jej hmoty, zo 16. storočia. Barokovými úpravami, ktoré mu dali súčasnú podobu prešiel v rokoch 1756 a 1781. V roku 1780 došlo k zmene patrocínia zo sv. Ondreja na ružencovej Panny Márie. Koncom 19. storočia bola pristavaná severná bočná loď. Obnovou prešiel v rokoch 1992-1995. Interiér je zaklenutý pruskými klenbami. Nachádza sa tu neogotický hlavný a bočný oltár z konca 19. storočia. Fasády kostola sú hladké s polkruhovo ukončenými oknami. Priečelie je ukončené štítom s volútami a trojuholníkom s tympanónom. Veža je členená kordónovou rímsou a negatívnymi lizénami, ukončená je barokovou helmicou. Portál má ostenie z umelého kameňa.

* Evanjelický kostol, jednoloďová neogotická stavba s polygonálnym ukončením presbytéria a predstavanou vežou, z roku 1898. Obnovou prešiel v rokoch 1995-1998. Interiér je plochostropý s fabiónom. Nachádza sa tu neogotický oltár z doby vzniku kostola s obrazom Kristus v Getsemanskej záhrade. Kazateľnica pochádza z roku 1914. Fasády kostola sú členené pilastrami a oknami s lomeným oblúkom a profilovanými šambránami. Veža je ukončená trojuholníkovými štítmi s kruhovými oknami so šambránami a ihlancovou helmicou. Portál je neogotický ústupkový.

## Šport
* Futbal - TJ Kajal
* Streľba - Strelecký klub Kajal
* Volejbal - Združenie priateľov volejbalu

## Referencie

## Iné projekty

## Externé odkazy
* 


Kategória:Obce okresu Galanta
Šalgočka

**Šalgočka** je obec na Slovensku v okrese Galanta.

## Polohopis
Leží medzi pahorkatinami v dolinke potoka Jarčie. Nadmorská výška 104 K 31.decembru 2005 tu žilo 444 obyvateľov. 

## Dejiny
Prvá písomná zbierka 1248 v Zoborskej listine, hoci územie bolo obývané ešte v predslovanskej dobe. 

## Kultúra a zaujímavosti
### Pamiatky
* Rímskokatolícky Kostol svätej Terézie z Ávily, jednoloďová baroková stavba s polygonálnym ukončením presbytéria a predstavanou vežou, z roku 1720. Úpravami prešiel okolo roku 1740 a na začiatku 20. storočia. V interiéri sa nachádza neobarokový hlavný oltár a dva barokové bočné oltáre z 18. storočia. Organ z roku 1898 je dielom Sándora Országha. Fasády kostola sú členené lizénami a polkruhovo ukončenými oknami s profilovanými šambránami s klenákmi. Veža má nad segmentovo ukončeným portálom niku, ukončená je barokovou helmicou s laternou.

* Kúria Dávidovcov, jednopodlažná baroková stavba na pôdoryse obdĺžnika, z obdobia pred rokom 1714. Klasicisticky bola upravená v druhej polovici 18. storočia a okolo roku 1834. Ďalšou úpravou prešla v druhej polovici 19. storočia. Značne zdevastovaná stavba prešla necitlivými modernými úpravami, ktoré poškodili jej historický charakter. Fasáde dominuje trojosový portikus ukončený trojuholníkovým štítom s tympanónom. Pri kúrii sa nachádza krajinársky park.

## Osobnosti
* Dávidovci
* Gustáv Appel (* 1804† 1903), poľnohospodár, priekopník v živočíšnej výrobe a veľkostatkár v Šalgočke a okolí
* Anastázia Horná (* 1878† 1954), ľudová maliarka, rodáčka

## Referencie

## Iné projekty

## Externé odkazy
* 


Kategória:Obce okresu Galanta
Kategória:Okres Galanta
Bijacovce

**Bijacovce** sú obec na Slovensku v okrese Levoča.

V obci stojí ranogotický kostol Všetkých svätých z polovice 13. storočia a pôvodne románska rotunda sv. Kozmu a Damiána z rovnakého obdobia, prestavaná v baroku. Národnou kultúrnou pamiatkou je neskorobarokový Čákiovský kaštieľ z obdobia rokov 1780-1785.

## Rodáci
* Pavol Kalinaj (* 1915† 1951), obeť komunizmu v Československu.
* Ján Simonides, SJ (* 1639† 1674), rímskokatolícky kňaz, jezuita, mučeník.
* prof. Ing. Ján Bujňák, CSc. (* 1950† 2021), bývalý viceprezident Slovenskej rektorskej konferencie, rektor Žilinskej univerzity.
* ThDr. Ján Seman (* 1871† 1944), rímskokatolícky spišský sídelný kanonik, riaditeľ Učiteľského ústavu na Spišskej Kapitule.
* Mons. prof. ThDr. Jozef Jarab, PhD. (* 1947), rektor Katolíckej univerzity v Ružomberku, rektor kňazského seminára biskupa Jána Vojtaššáka v Spišskej Kapitule.

## Referencie

## Iné projekty

## Externé odkazy
* 
* www.apsida.sk - profil románskej rotundy
* www.apsida.sk - profil ranogotického kostola 


Kategória:Obce okresu Levoča
Buglovce

**Buglovce** sú obec na Slovensku v okrese Levoča.

## Referencie

## Iné projekty


Kategória:Obce okresu Levoča
Beharovce

**Beharovce** (, ) sú obec na Slovensku v okrese Levoča. Blízko obce sa nachádza tunel Branisko.

## Symboly obce
Po objavení obecnej pečate v levočskom archíve, ktorá je z roku 1842 vychádzal aj návrh súčasného erbu. V jej pečatnom poli je zobrazený sv. Michal archanjel stojaci na drakovi. Odetý je do zemanskej mentielky, na hlave má prilbu s perami. V pravej ruke drží váhy, v ľavej vztýčený meč. Je zároveň aj patrónom miestneho kostola. Pod ním je nápis BEHAROC.1842.

Farby beharovskej zástavy sú odvodené od erbu - modrá, biela a žltá.

### Staré a cudzie názvy obce
* 1338: *Beherowch*

## Referencie

## Iné projekty

## Externé odkazy
* 


Kategória:Obce okresu Levoča
Dlhé Stráže

**Dlhé Stráže** (maď. *Lengvárty* a *Lengvárt*, nem. *Litzier*) sú obec na Slovensku v okrese Levoča, v Prešovskom kraji.

## Referencie

## Iné projekty

## Externé odkazy
* 


Kategória:Obce okresu Levoča
Doľany (okres Levoča)

**Doľany** sú obec na Slovensku v okrese Levoča. Existuje aj obec s rovnakým názvom v okrese Pezinok.

Dôležitú úlohu pri rozvoji obce malo goralské obyvateľstvo, ktoré sa do obce dostalo zo Ždiaru a osadili sa v časti nazvanej Poľský Dvor. Hoci sa ešte v roku 1997 držali svojej poľskej identity a používali nárečie, dodnes sa asimilovali. 

K obci patrí aj časť Roškovce, v ktorej má populačnú prevahu rómske obyvateľstvo.

## Referencie

## Iné projekty

## Externé odkazy
* 


Kategória:Obce okresu Levoča
Domaňovce

**Domaňovce** sú obec na Slovensku v okrese Levoča. Obec má 942 obyvateľov a patrí k najstarším obciam na Spiši. 

Prvá písomná zmienka sa datuje do roku 1258.

Domaňovce si prešli fázou veľkej obnovy v druhej polovici 20. storočia a začiatku 21. storočia, ku ktorej patrí aj postavenie dvoch bytoviek, nových ulíc a celková obnova dediny. V roku 2020 prebehla rekonštrukcia parku a v roku 2022 sa začala výstavba ďalšej novej bytovky.  

Dedina pravidelne organizuje rôzne dedinské podujatia, napríklad Domaňovský kotlík, Juniáles, stavanie mája alebo pálenie Moreny.

## Príroda
Obec Domaňovce leží v Hornádskej kotline, ktorú na severe ohraničujú Levočské vrchy, na východe Branisko, na juhu Slovenské rudohorie a na severovýchodnom okraji Čierna Hora. Jej územie klimaticky patrí do mierne teplej a vlhkej oblasti s miernou zimou a má viac-menej kontinentálne podnebie. Najteplejším mesiacom je júl s priemernou teplotou vzduchu 16,9 stupňov Celzia a najchladnejším mesiacom je január s priemernou teplotou vzduchu –6,2 stupňov Celzia. Územie odvodňuje potok Lodina, ktorý je ľavostranným prítokom rieky Hornád.    

## História

Keďže sa Domaňovce nedostali medzi privilegované lokality na nemeckom práve, ich vývoj smeroval k poddanskému stavu. V prvej polovici 13. storočia ich zemepánom bol ešte sám kráľ. Okolo polovice 13. storočia obec od neho získali členovia známeho rodu Berzevici. Bolo to približne v čase, keď sa Domaňovce prvýkrát vynárajú v písomných dokumentoch – pergamenových listinách. Najstaršia písomná zmienka o ich existencii sa vyskytuje v listine uhorského kráľa Bela IV. z 15. júna 1258. Uvádza sa v nej, že kráľ daroval bratom Geubulinovi a Termanovi 4 poplužia zeme zvanej Nadosth (*Trsťany*), ktoré kedysi dal do vlastníctva slovanským hosťom. Pri vytýčení chotára tejto zeme sa spomínajú Domaňovce ako obec (*villa Daman*). Z listiny je zrejmé, že domaňovský chotár už bol stanovený, keďže pri vytyčovaní zeme sa uvádzajú dva hraničné kamene oddeľujúce chotár Domaňoviec a Trstian.

## Referencie

## Iné projekty

## Externé odkazy
* 


Kategória:Obce okresu Levoča
Harakovce

**Harakovce** sú obec na Slovensku v okrese Levoča. Nachádza sa pri tuneli Branisko.

## Symboly obce
* Erb: sv. Michal archanjel, odetý do zemanskej mentielky, na hlave má prilbu s perami. V ľavej ruke má vztýčený meč.
* Vlajka: farby - červená, biela a žltá

## Referencie

## Iné projekty

## Externé odkazy
* 


Kategória:Obce okresu Levoča
Nižné Repaše

**Nižné Repaše** sú obec na Slovensku v okrese Levoča. Nižné Repaše ležia v prostredí Levočských vrchov.

## Dejiny
Boli založené v roku 1270. Na začiatku 19. storočia tu žilo vyše 800 obyvateľov. Po druhej svetovej vojne nastal systematický úpadok zapríčinený tým, že ľudia odchádzali za prácou do miest a tak sa počet obyvateľov znížil až na 176 v roku 2015.

## Referencie

## Iné projekty

## Externé odkazy
* 


Kategória:Obce okresu Levoča
Nemešany

**Nemešany** je obec na Slovensku v okrese Levoča. Nachádza sa v severnej časti Hornádskej kotliny na úpätí Levočských vrchov v údolí Klčovského potoka.

## Referencie

## Iné projekty

## Externé odkazy
* 


Kategória:Obce okresu Levoča